36. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 89278 της 22/29 Μαΐου 1958 Περί εκχωρήσεως αρμοδιοτήτων του Υπουργού Γεωργίας εις τον Υφυπουργόν Γεωργίας. Έχοντες υπ’ όψιν τας διατάξεις της παρ. 2α του άρθρ. 7 του υπ’ αριθ. 3076/1954 Νόμου «περί τροποποιήσεως και συμπληρώσεως του Α.Ν. 1671/1951 «περί Υπουργικού Συμβουλίου» αποφασίζομεν: Α΄.Εκχωρούμεν εις τον Υφυπουργόν Γεωργίας τας εκ των κειμένων Νόμων, Β.Δ/των κλπ. απορρεούσας αρμοδιότητας ημών, συμπεριλαμβανομένων και των κοινοβουλευτικών, επί των αντικειμένων των κάτωθι Υπηρεσιών του καθ’ ημάς Υπουργείου, εξαιρουμένων των θεμάτων εκείνων τα οποία κατά την κρίσιν ημών είναι γενικωτέρας σημασίας. 1)Γενικής Δ/νσεως Δασών. 2)Διευθύνσεως Υδραυλικών Κατσκευών. 3)Διευθύνσεως Υδάτων. 4)Διευθύνσεως Κτηνιατρικής. 5)Διευθύνσεως Κτηνοτροφίας. Β΄.Επίσης εκχωρούμεν τα του κοινοβουλευτικού ελέγχου επί των ανωτέρω θεμάτων και της Νομοθετικής εργασίας επί των αυτών θεμάτων. Γ΄.Εκτός των ανωτέρω εν περιπτώσει κωλύματος ή απουσίας ημών θέλει αναπληροί ημάς καθ’ απάσας τας αρμοδιότητας. Δ΄.Η χάραξις γενικών κατευθυντηρίων γραμμών και η ανωτέρω εποπτεία και έλεγχος των Υπηρεσιών του Υπουργείου διαφυλάσσεται παρ’ ημίν. 